Document ID: 32004R1599

UREDBA KOMISIJE (ES) št. 1599/2004
z dne 10. septembra 2004
o ukinitvi lova na pravo peščenko za plovila, ki plujejo pod zastavo države članice, z izjemo plovil pod zastavo Danske ali Združenega Kraljestva
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2847/93 z dne 12. oktobra 1993 o oblikovanju nadzornega sistema na področju skupne ribiške politike (1), in zlasti člena 21(3) Uredbe,
ob upoštevanju naslednjega:
(1)
Uredba Sveta (ES) št. 2287/2003 z dne 19. decembra 2003 o možnosti ribolova in s tem povezanih pogojev za določene staleže rib in skupine staležev rib za leto 2004, ki veljajo v vodah Skupnosti, in za plovila Skupnosti v vodah, za katere veljajo omejitve ulova (2), določa kvote za pravo peščenko za leto 2004.
(2)
Za zagotovitev izpolnjevanja določb o količinskih omejitvah ulova staleža, za katerega velja kvota, mora Komisija določiti datum, od katerega se šteje, da je ulov plovil pod zastavo države članice izčrpal kvoto, ki je bila na razpolago državam članicam.
(3)
Po podatkih, sporočenih Komisiji, je ulov prave peščenke v vodah območij ICES IIa, Skagerraka, Kattegata in Severnega morja (vode ES), ki so ga izvedla plovila, ki plujejo pod zastavo države članice, z izjemo plovil pod zastavo Danske ali Združenega Kraljestva, dosegel dodeljeno kvoto za leto 2004 -
SPREJELA NASLEDNJO UREDBO:
Člen 1
Za ulov prave peščenke v vodah območij ICES IIa, Skagerraka, Kattegata in Severnega morja (vode ES) s plovili, ki plujejo pod zastavo države članice ali so registrirana v državi članici, z izjemo Danske in Združenega kraljestva, se šteje, da je izčrpal dodeljeno kvoto za države članice za leto 2004.
Ribolov prave peščenke v vodah območij ICES IIa, Skagerraka, Kattegata in Severnega morja (vode ES) je za plovila, ki plujejo pod zastavo države članice ali so registrirana v državi članici, z izjemo Danske in Združenega kraljestva, prepovedan. Prav tako je prepovedano skladiščenje v plovilu, pretovarjanje in iztovarjanje staleža, ki so ga ta plovila ulovila po datumu začetka veljavnosti te uredbe.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 10. septembra 2004

Labels: 6